钦定古今图书集成/明伦汇编/氏族典/第633卷 > 《元史》 > 奇渥温别里古台
## 钦定古今图书集成/明伦汇编/氏族典/第633卷 > 《元史》 > 奇渥温别里古台

按《元史别里古台传》：宗王别里古台者，烈祖之第五
子，太祖之季弟也。天性纯厚，明敏多智略，不喜华饰，
躯干魁伟，勇力绝人。幼从太祖平诸部落。当创业之
初，征取诸国王，未尝不在军中摧锋陷阵，不避艰险。
帝尝曰：“有别里古台之力，哈撒儿之射，此朕之所以
取天下也。”其见称如此。尝立为国相，又长札鲁火赤，
火赤别授之印，赐以“蒙古百姓三千户及广宁路恩
州二城户一万一千六百三”，以为分地，又以斡难怯
鲁之地建营以居。江南平，加赐信州路及鈆山州二
城，户一万八千。王薨。子曰罕秃忽，曰也速不花，曰口
温不花。